
I. BENDRIEJI REIKALAVIMAI

1. Perkančioji organizacija – Lietuvos kariuomenės Logistikos valdybos Įgulų aptarnavimo tarnyba (toliau – Pirkėjas).
2. Pirkimo objektas: Pirkėjas numato įsigyti transporto priemonių, agregatų ir konteinerių plovimo ir dezinfekavimo paslaugas (toliau – Paslaugos).
3. Tiekėjas atlieka transporto priemonių, agregatų ir konteinerių plovimą stacionarioje infrastruktūroje (lauko sąlygomis).
4. Paslaugos teikiamos Klaipėdos mieste ir jo apskrityje iš anksto pateiktose paraiškose nurodytais kiekiais, laikotarpiais ir terminais.
5. Pirkėjas neįsipareigoja išpirkti viso Paslaugų kiekio.
6. Paslaugos bus perkamos pagal faktinį Pirkėjo poreikį.
7. Paslaugos turi būti teikiamos šviesiu ir tamsiu paros metu.

II. PASLAUGŲ REIKALAVIMAI

1. Teikiamų Paslaugos apimtis:
1.1.  detalus transporto priemonių, agregatų ir konteinerių plovimas;
1.2.  transporto priemonių, agregatų ir konteinerių dezinfekavimas;
1.3.  transporto priemonių vidaus valymas ir dezinfekavimas;
1.4.  maskuojamų tinklų, esančių ant transporto priemonių dezinfekavimas ir džiovinimas.
2. Teikiant Paslaugas turi būti nuplautas transporto priemonių, agregatų ir konteinerių viršus, šonai, apačia ir važiuoklė.
3. Transporto priemonės, agregatai ir konteineriai turi būti valomi efektyviai, pašalinant purvą, dėmes ir kitus nešvarumus. Plovikliai ir valikliai turi būti naudojami pagal gamintojo rekomendacijas.
4. Nuplautos transporto priemonės, agregatai ir konteineriai turi būti švarūs, nesimatytų tepalų ar kitų dėmių;
5. Tiekėjas turi užtikrinti transporto priemonių, agregatų ir konteinerių plovimui bei dezinfekavimui reikalingo vandens ir cheminių medžiagų tiekimą bei po transporto priemonių, agregatų ir konteinerių plovimo ir dezinfekavimo susidariusių nuotekų ir atliekų tvarkymą savo pajėgumais ir lėšomis.
6. Transporto priemonių, agregatų ir konteinerių plovimui ir dezinfekavimui reikalingą personalą skiria Tiekėjas. Transporto priemonių valdymui bei užvarymui ant plovimo rampų reikalingą personalą skiria Lietuvos kariuomenė arba tos šalies kariuomenė, kuriai transporto priemonės priklauso.
7. Po plovimo ir dezinfekavimo transporto priemonėms, agregatams ir konteineriams Pirkėjo prašymu išrašomas atlikto plovimo ir dezinfekavimo sertifikatas atitinkantis iš anksto Pirkėjo pateiktus reikalavimus, tam kad minėtos transporto priemonės, agregatai ir konteineriai galėtų būti įvežti į Pirkėjo nurodytas šalis.
8. Plovimo ir dezinfekavimo infrastruktūrai (toliau – plovyklai) yra taikomi šie reikalavimai:
8.1. Plovykloje turi būti numatyta tentų ir maskuojamųjų tinklų džiovinimo patalpa;
8.2. Šalia plovyklos turi būti numatytos dvi parkavimosi vietos – viena purvinoms transporto priemonėms, agregatams ir konteineriams laikyti, antra nuplautoms/dezinfekuotoms transporto priemonėms, agregatams ir konteineriams laikyti turinti kietąjį pagrindą;
8.3. Prie plovyklos turi būti numatyti privažiavimo keliai, galintys atlaikyti iki 100 tonų sveriančias transporto priemones. Kelias vedantis iš švariosios zonos turi būti kieto pagrindo;
8.4. Šalia plovyklos turi būti numatyta laukimo zona transporto priemonių vairuotojams.
9. Teikiant Paslaugas turi būti tenkinami aplinkosauginiai reikalavimai: automobilių plovyklos privalo turėti įrengtas nuotekų valymo sistemas, privaloma naudoti tik sertifikuotus, aplinkai nekenksmingus ploviklius ir valiklius, turinčius atitinkamus saugos duomenų lapus (SDS).
10. Tiekėjas visą sutarties laikotarpį turi turėti galiojančius Taršos integruotos prevencijos ir kontrolės leidimą arba Gamtos išteklių naudojimo leidimą bei naudojant komunalinių nuotekų nuotakynus – nuotakyno valdytojo sutikimą (sutartį) priimti transporto priemonių, agregatų ir konteinerių plovimo metu susidariusias nuotekas.
11. Tiekėjas turi būti apsidraudęs civilinės atsakomybės draudimu. Tiekėjas yra visiškai atsakingas už žalą, padarytą Pirkėjo turtui, teikiant Paslaugas.
12. Preliminarūs Paslaugų kiekiai:

	Eil.Nr.
	Paslaugų pavadinimas
	Preliminarus kiekis

	1.
	Ratinių lengvųjų transporto priemonių iki 3,5 tonų svorio nuplovimas
	3

	2.
	Ratinių sunkvežimių nuplovimas
	10

	3.
	Priekabų nuplovimas
	2

	4.
	Ratinių sunkiųjų priekabų (Heavy equipment trailer) su sunkvežimiais nuplovimas
	2

	5.
	Ratinių šarvuočių nuplovimas
	10

	6.
	Ratinių prieštankinių kovos mašinų nuplovimas
	3

	7.
	Vikšrinių šarvuočių nuplovimas
	3

	8.
	Vikšrinių pėstininkų kovos mašinų nuplovimas
	3

	9.
	Tankų nuplovimas
	3

	10.
	Konteinerių nuplovimas
	7

